Mar 04,2017
రియాల్టీకి ప్రతికూలతే..!
న్యూఢిల్లీ : వచ్చే ఆర్థిక సంవత్సరంలోనూ రియాల్టీ ప్రతికూలతలోనే కొనసాగనుందని ఇండియా రేటింగ్స్‌ అండ్‌ రీసెర్చ్‌ విశ్లేషించింది. అధిక ధరల వల్ల గృహాల అమ్మకాల్లో స్తబ్దత నెలకొందని, ప్రాజెక్టుల తాత్సార్యం కూడా అమ్మకాలను దెబ్బతీస్తుందని పేర్కొంది. మార్కెట్‌లో నగదు ప్రవాహం తగ్గడం కూడా అప్పుల భారం పెరగడానికి కారణమయ్యింది. ఈ రంగం రుణ పరపతి కూడా బలహీన పడిందని ఎజెన్సీ పేర్కొంది. ఇండియా రేటింగ్స్‌ విశ్లేషణ ప్రకారం 2017-18లో రియాల్టీ రంగం 'నెగిటివ్‌ అవుట్‌లుక్‌'లోనే ఉంటుంది. ప్రధానంగా అమ్మకాల్లో స్తబ్దతనే ఇందుకు కారణం. అమ్మకాలు 2013-14 నాటి కనిష్ట స్థాయికి పడిపోనున్నాయి. కొనుగోలుదార్లకు చౌక ధరల్లో లభించకపోవడం, అధిక ధరలు రియాల్టీని ప్రతికూలతలోకి నెట్టుతున్నాయి. ప్రాజెక్టు గడువు సమయంలో పూర్తి కాకపోవడానికి తోడు కొన్ని సార్లు మూడేండ్ల కంటే ఎక్కువ కాలం నిర్మాణం జరగడం కొనుగోలుదార్లలో విశ్వాసాన్ని దెబ్బతీస్తోంది. పెద్ద నోట్ల రద్దు వల్ల గృహాలపై పెట్టుబడి పెట్టే వారు భారీగా తగ్గిపోయారు.
మీ స్నేహితులకు రికమెండ్ చెయ్యండి